Številka: 100-20/2021 - 1

Datum: 21. 10. 2021

Na podlagi 57. člena Zakona o javnih uslužbencih /ZJU/ (Uradni list RS, št. 63/2007-UPB3, 65/2008 in 40/2012 – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C in [203/20](http://www.uradni-list.si/1/objava.jsp?sop=2020-01-3772) – ZIUPOPDVE; v nadaljevanju: ZJU), objavlja

**Republika Slovenija, Upravna enota Pesnica**, Pesnica pri Mariboru 43a, 2211 Pesnica pri Mariboru,

**INTERNI NATEČAJ**

za zasedbo prostega uradniškega delovnega mesta

**SVETOVALEC[[1]](#footnote-1) (šifra DM 69)** v Oddelku za upravne notranje zadeve, za nedoločen čas in za polni delovni čas

**Kandidati (javni uslužbenci – uradniki) morajo za zasedbo prostega delovnega mesta izpolnjevati sledeče pogoje:**

* sklenjeno delovno razmerje za nedoločen čas v organu državne uprave ali drugem organu, ki je pristopili k "Dogovoru o vključitvi v interni trg dela" in morajo biti imenovani v uradniški naziv,
* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj sedem (7) mesecev delovnih izkušenj,
* opravljen strokovni izpit iz upravnega postopka,
* opravljeno obvezno usposabljanje za imenovanje v naziv.

Željeno je, da ima kandidat opravljen vozniški izpit B kategorije.

Kot delovne izkušnje se štejejo delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi. Kot opravljeno usposabljanje po 89. členu ZJU šteje tudi dejansko opravljen »strokovni izpit za imenovanje v naziv« ali »dejanska udeležba priprav na strokovni izpit za imenovanje v naziv«.

Pri izbranem kandidatu se bo preverjalo tudi, ali ima opravljen strokovni izpit iz upravnega postopka. V nasprotnem primeru ga bo moral v skladu s tretjim odstavkom 31. člena Zakona o splošnem upravnem postopku /ZUP/ (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE) opraviti najkasneje v treh mesecih od sklenitve pogodbe o zaposlitvi. Izbranega kandidata bo na opravljanje izpita napotil delodajalec.

**Naloge na delovnem mestu so:**

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na I. stopnji,
* opravljanje drugih upravnih nalog podobne zahtevnosti.

**Prijava mora vsebovati pisno izjavo kandidata:**

1. da ima sklenjeno delovno razmerje za nedoločen čas v organih državne uprave ali v drugih organih, ki so po sporazumu z Vlado RS vstopili v interni trg dela;
2. iz katere je razvidno izpolnjevanje pogoja uradniškega naziva – naziv, karierni razred in stopnja naziva oziroma izpolnjevanje pogojev za imenovanje v naziv v katerem se opravlja delo na prostem uradniškem delovnem mestu;
3. o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, pridobljen strokovni naziv ter datum pridobljene izobrazbe, datum (dan, mesec, leto) zaključka izobraževanja in ustanova, na kateri je bila izobrazba pridobljena;
4. iz katere je razvidno izpolnjevanje pogoja glede pridobljenih delovnih izkušenj (opis naj vsebuje navedbe delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter stopnja zahtevnosti delovnega mesta);
5. o izpolnjevanju pogoja glede opravljenega strokovnega izpita iz upravnega postopka;
6. o izpolnjevanju pogoja glede opravljenega obveznega usposabljanja za imenovanje v naziv;
7. da za namen tega natečajnega postopka dovoljuje Upravni enoti Pesnica pridobitev podatkov iz uradnih evidenc oz. iz kadrovske evidence organa, v katerem opravlja delo.

V primeru, da kandidat ne soglaša s 7. točko, bo mora ustrezna dokazila predložiti sam.

Zaželeno je, da prijava vsebuje tudi kratek življenjepis ter da kandidat v njen poleg formalne izobrazbe navede tudi druga znanja in veščine, ki jih je pridobil.

V skladu z 12. členom Uredbe se bodo v izbirni postopek uvrstile samo popolne in pravočasno prispele prijave in samo kandidati, ki izpolnjujejo natečajne pogoje. Strokovna usposobljenost kandidatov se bo presojala na podlagi navedb v prijavi, priloženih pisnih izjav in dokazil oziroma v skladu s sprejetimi merili in metodami.

Naloge na razpisanem uradniškem delovnem mestu se lahko opravljajo v treh zaporednih nazivih: svetovalec lll, svetovalec II in svetovalec I. Z izbranim kandidatom bo sklenjen aneks k pogodbi o zaposlitvi o premestitvi oziroma pogodba o zaposlitvi. Izbrani kandidat bo premeščen na uradniško delovno mesto »SVETOVALEC«, za nedoločen čas in s polnim delovnim časom v Oddelku za upravne notranje zadeve. Delo bo opravljal v uradnih prostorih Upravne enote Pesnica.

Kandidat vloži prijavo v pisni obliki skupaj z izjavami **na priloženem prijavnem obrazcu** za delovno mesto Svetovalec (s šifro 69) v Oddelku za upravne notranje zadeve, tako da jo pošlje:

* v zaprti ovojnici **na naslov**: Upravna enota Pesnica, Pesnica pri Mariboru 43a, 2211 Pesnica pri Mariboru, z označbo: »za interni natečaj – Svetovalec šifra 69 v OUNZ 100-20/2021«, ali
* **na elektronski naslov**: [ue.pesnica@gov.si](mailto:ue.pesnica@gov,si), z navedbo »za interni natečaj – Svetovalec šifra 69 v OUNZ 100-20/2021«, pri čemer veljavnost prijave ni pogojena z elektronskim podpisom,

in sicer v roku **8 dni** po objavi na osrednjem spletnem mestu državne uprave [www.gov.si](http://www.gov.si).

Obvestilo o končanem izbirnem postopku internega natečaja bo objavljeno na spletnem mestu državne uprave [www.gov.si](http://www.gov.si).

Informacije o izvedbi internega natečaja daje Darja Unterlehner na telefonski številki: 02 654 2300 vsak delovni dan med 8.00 in 10.00 uro.

Nevenka Vujačič

načelnica

1. *V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.*

   [↑](#footnote-ref-1)